Langoddsprogrammet torsdag byr på returkamper i Europaligaen, i tillegg er det ishockey fra Finland, Sverige og Norge. I natt er det flere kamper fra NHL.
Europaligaen, 16-delsfinaler. Kamp 2 av 2. Basel vant en noe heldig 2-0-seier i det første oppgjøret, og de vil helst sikkert reise til Ukraina for å forsøke å forsvare det resultatet. Men Basel har kun scoret ett mål på de fire siste bortekampene i Europa, to av dem endte 0-0.
Basel er nummer to i sveitsisk liga, fire poeng bak Grasshoppers. Tar i mot Grasshopper til seriekamp søndag, og en reise til Ukraina noen dager før er selvsagt ikke ideell oppladning før toppkampen hjemme i alpelandet. De må i tillegg klare seg uten kaptein og toppscorer Marco Streller i Ukrania. Det er et tungt fravær som fort kan bli avgjørende i kampen om avansement. Dessuten er Bobadilla ute, og Frei er ikke fullt restituert. Men sistnevnte kan komme til å spille denne kampen.
Dnipro er et sterkt hjemmelag. Vant alle hjemmekampene i gruppespillet. Slo blant annet PSV 2-0 og Napoli 4-1. Laget spiller underholdende angrepsfotball, og de hadde fortjent å score sist. Dnipro er fortsatt det laget i Europaligaen som har scoret flest mål denne sesongen. De står med 16 nettkjenninger. Det kan komme godt med når de skal igjen en tomålsledelse i kveld.
De har møtt sveitiske lag fire ganger. Statistikken viser 2-0-2. På hjemmebane har de kun spilt én kamp mot et sveitsisk lag. Nummer to i ukrainsk liga, som har vinterpause frem til begynnelsen av mars.
Jeg er usikker på om Dnipro går videre, men jeg er overbevist om at de vinne på hjemmebane. Manager Juande Ramos vet hva som skal til for å lykkes i Europa. Han har vunnet UEFA-cupen med Sevilla i 2005/06 og i 2006/07.
Synes ikke at 1,60 i odds for hjemmeseier er så veldig bra, men det går an å bruke den i en dobbel.
NHL, ishockey. Et slags lokaloppgjør. To byer som ikke ligger langt fra hverandre. Buffalo på amerikansk side, og Toronto på canadisk side. Disse lagene har allerede møtt hverandre to ganger denne sesongen. De har vunnet en kamp hver. Begge har vunnet på bortebane.
Sabres ga trener Lindy Ruff fyken onsdag. Ruff var den treneren som hadde sittet lengst i NHL. Han har trent Buffalo i 16 år! Han ledet blant annet Sabres til Stanley Cup-finalen i 1999.Ron Rolston, trener for Rochester Americans (American Hockey League), vil ta over som hovedtrener for Sabres resten av sesongen. Det blir spennende å se om trenerbyttet vil få noe å si for spillet på isen.
Buffalo trenger en seier. De har kun vunnet fire av de siste 15 kampene sine. Tirsdag tapte de 1-2 på hjemmebane mot Winnipeg Jets. Det må snu for Sabres snart om ikke de skal gå glipp av playoff-spillet for tredje gang på de fire siste sesongene. Sabres' mangler Andrej Sekera og forward Ville Leino til denne kampen.
Maple Leafs har vunnet tre av de fem siste, men tapte tirsdag 2-4 i Tampa. Toronto fikk imidlertid gode nyheter på onsdag. Førstekeeper James Reimer var tilbake på isen for første gang siden 11. februar. Forward Joffrey Lupul var også på trening onsdag. Toronto-forward James van Riemsdyk er het om dagen. Han har scoret ett mål og to målgivende i tre kamper på rad. Maple Leafs forsvarsspiller Carl Gunnarsson og forward Matt Frattin er ute.
Toronto må passe seg for Sabres-kaptein Jason Pominville. Han har tre mål og åtte målgivende på de åtte siste kampene mot Maple Leafs, men jeg tror ikke at det er nok i natt. Buffalo har tapt fire av de siste seks kampene sine. Jeg tviler på at den nye treneren får skikk på laget umiddelbart.
I natt vinner Toronto. 1,95 i odds for hjemmeseier er absolutt spillbart.
Her er vårt dobbelttips torsdag 21.